Ján Mucha

Ján Mucha (født 5. desember 1982 i Belá nad Cirochou) er en slovakisk fotballspiller som for øyeblikket spiller for den polske klubben Bruk-Bet Termalica Nieciecza og for .

 Klubbkarriere 
Mucha begynte sin fotballkarriere i den lokale klubben TJ Slovan Belá nad Cirochou. Derfra gikk han til MŠK Snina og deretter videre til Inter Bratislava. I sistnevnte klubb var han på førstelaget i to sesonger, men uten at han fikk spille noen seriekamper. Sommeren 2002 gikk han derfor til MŠK Žilina, og der var han med på å vinne det slovakiske mesterskapet to ganger. I 2005 var han på utlån i et halvt år hos 1. HFC Humenné.

Sommeren 2005 skrev Mucha kontrakt for polske Legia Warszawa, og i 2005/2006-sesongen var han andrevalg som målvakt etter Łukasz Fabiański. Da Fabiański dro til Arsenal i 2007 ble Mucha førstevalg som målvakt. Med Legia vant han den polske cupen i 2007/2008 og den polske supercupen i 2008. I januar 2010 skrev Mucha under en treårskontrakt med engelske Everton, som han sluttet seg til i juli 2010.

 Landslagskarriere 
Mucha fikk sin landslagsdebut for  den 6. februar 2008 i en vennskapskamp mot  på Kypros i en kamp som endte 1-1. Han spilte seks av Slovakias kamper under kvalifiseringen til VM i fotball 2010. Mucha var for øvrig én av 23 spillere som ble tatt med i den slovakiske troppen til VM i fotball 2010 av landslagstrener Vladimír Weiss.

Han ble tatt ut i s EM-tropp til EM i Frankrike 2016.Her er alle EM-troppene

 Referanser 

 Eksterne lenker 


Kategori:Slovakiske fotballspillere
Kategori:Deltakere for Slovakia under Sommer-OL 2000
Kategori:Fotballspillere under Sommer-OL 2000
Kategori:Spillere i Fotball-VM 2010
Kategori:Spillere i Fotball-EM 2016
Kategori:Fotballspillere for FK Inter Bratislava
Kategori:Fotballspillere for MŠK Žilina
Kategori:Fotballspillere for KP Legia Warszawa
Kategori:Fotballspillere for Everton FC
Kategori:Fotballspillere for FC Krylia Sovetov Samara
Kategori:Fotballspillere for FK Arsenal Tula
Kategori:Fotballspillere for ŠK Slovan Bratislava
Kategori:Personer fra Okres Snina